壬午之难
遇害和自杀人数

《奉天刑賞錄》、《立齋閑錄》、谷应泰所写的《明史记事本末》中详细记载了遇害和自杀的官员，详见如下：
方孝孺，凌遲，校南京錦衣衛鎮撫司監簿，除前編缺壞外，所存簿籍載正學宗族抄扎人口有八百四十七人
廖镛
林嘉猷
方孝友
兵部尚书铁铉，十月十七日典刑。燕王過江登位，用計擒至，正言不屈。令其一顧，終不可得，去其耳鼻亦不顧。碎分其體，至死罵聲方已。
户部侍郎卓敬，诛三族，没其家。永樂二年十一月十九日，教坊司官於右順門口奏：「蒙錦衣衞鎮撫司發下在逃官牛景先的次妻，合無照例刺了。」奉欽依：「還照舊例凌遲。欽此。」永樂二年十二月二十二日，教坊司於奉天門題奏：「有奸惡婦卓敬女楊奴、牛景先次妻劉氏，合無照依前例。」奉欽依：「是，欽此。」
礼部尚书陈迪，凌迟死。迪既與二子鳳山、丹山同日死。家人拾遺骨，歸葬於宣城計家橋圩埂上。寧國舊傳：是日，既縛父子六人於柱，將刑，鳳山等叫曰：「父親你累我們。」迪曰：「我兒，不要說這話。」迪罵不絕口。遂割鳳山等舌、鼻、耳，大小炒熟，納迪口中使食之，遂俱凌遲碎骨。有老奴拾遺骸，負歸宣城，葬外家計家橋。宗戚被戍者一百八十余人。後宗婣有憤其累己謫戍者，掘其骨投河中。洪熙元年，詔釋宗婣在戍者還鄉，給復產業。成化壬辰，郡人設迪神主於鄉賢祠。甲辰，郡守復於迪故居址立祠並立石墓門。
刑部尚书暴昭，先去其齿，次断手足，骂声犹不绝，至断颈乃死。
左佥都御史景清，与弟国、母袁氏同日受刑于聚宝门外。
右副都御史练子宁，凌遲，被杀。正月二十四日，朱棣命令：「是，連這幾日解到的，都是練家的親。前日那一時起，還有不平氣的，在城外不肯進來。嗔怪催他，又打那長解錦衣衞。把這廝每都拿去同刑科審，近親的揀出來便凌遲了，遠親的只發去四散充軍。若拿遠親不宜把近親的說出來，也都凌遲了。」
兵部尚书齐泰，凌遲，从兄弟敬宗、宰與刑。
太常卿黄子澄，凌遲，誅其族。
吏部尚书张紞，逊国后，自盡死。侍郎毛太，燕兵起，数上封事，条方略。紞死，太亦死。
礼部侍郎黄观，锉于市，籍其家。
苏州知府姚善，年四十三，湖南安陸州人，七月初十日凌遲。
翰林修撰王叔英，自杀。夫人金氏亦自经死，二女俱赴井死。
翰林王艮，鸩死。
浙江按察使王良，投水死。
兵部郎中谭翼，赴火死，妻邹氏、子谨自缢。
御史曾凤韶，自杀。
衡府纪善周是修，自杀。
监察御史魏冕，亦不食死。
刑科给事中叶福，守金川门，兵入死之。
大理寺丞邹瑾，与甥魏冕同殴徐增寿于朝，请诛之。京师陷，自杀。诏诛其族，凡男妇四百四十八人。
户科给事中陈继之，被执，责问不屈，磔于市。
大理寺丞刘端，约刑部郎中王高同弃官去。朱棣怒，立捶杀之，戍其家。
驸马都尉梅殷，被杀。
谷府长史刘璟，辫发自盡死。
漳州府学教授陈思贤，执送京师，思贤与六生，皆死之。
参军断事高巍，自杀。
大常寺少卿卢原质，少从方孝孺游。后文皇召见，不屈，死之，族其家。
教授刘政闻孝孺死，痛哭不食毙。
刑部右侍郎子昭，坐方党受戮。
右副都御史茅大芳，"洪武三十五年"八月十七日，與其男順童、道壽俱典刑（凌遲）。幼男文生，永樂四年十二月亦處決。
佥都御史司中，召见，不屈，命以铁帚刷其肤肉，至尽而死。姻娅同死者八十余人。
监察御史郑公智，坐方党，召见，不屈，死之，戍其族。
大理寺少卿胡闰，文皇以族诛恐之，闰不屈。命力士以瓜落其齿，齿尽，骂声不绝。文皇大怒，缢杀之，以灰蠡水浸脱其皮，剥之，实以草，悬武功坊。
监察御史高翔，服喪服入見，語又忤旨，乃殺翔於其家，没入其產。诛族。
刑部尚书侯泰，京师失守。下锦衣卫。泰不屈，七月初十日典刑。弟敬祖，男玸，俱七月十五月典刑。妻曾氏配象奴，弟敬祖、子（王巳）皆论死，籍其家。
左拾遗戴德彝，被执，责问不屈，死之。德彝死时，有兄俱从京师，嫂项氏家居，闻变，度祸且赤族，令尽室逃，并藏德彝二子于山间，毁戴族谱，独身留家。及收者至，一无所得，械项氏焚炙，遍体焦烂，竟无一言，戴族遂全。
户部侍郎郭任，不屈，死之。子经亦坐死，少子金、山、保戍广西，三女给配。
户部侍郎卢迥，不屈，缚就刑，长讴而死。
袁州太守杨任，与黄子澄谋求旧君，以图大举，事泄，被执至京，磔于市。子礼、益坐死。藉产族诛，亲戚庄毅衍等百余家皆远戍。
礼部侍郎黄魁，不屈，死之。
御史连楹，立金川门下，自马首数文皇，词色不屈，命收之，引颈受刃，白气冲天，尸僵立不仆。
太常少卿廖升，闻茹瑺使燕军还，痛哭与家人诀，自缢死。
监察御史王度，奉敕劳军徐州，比还，凤阳失守，方孝孺与度书，誓死社稷。壬午秋，坐党戍贺县千户所，以语不逊论死，诛其族。
监察御史董镛，会诸御史中有气节者于镛所，相誓以死。后被执论死，女发教坊，姻族死戍者二百三十人。
监察御史甘霖，被执，抗言求死，从容就戮。子孙相戒，不复求仕。
御史林英，劾李景隆误国，谪知瑞安。赐还，同王叔英募兵广德，力屈，自经。妻宋氏系狱，亦自经死。
监察御史丁志芳，方燕兵逼京城，谓妻韩氏曰：「师至城必克，吾惟一死报国。汝其携幼子潜归，抚之，以延丁氏后。」及兵入，被执，不屈，死之。晋府长史龙镡，被执，不屈，死之。有收其遗骨，得所自书赞云：「捐生固殒，弗事二主。别父与兄，忍恸肝腑。尽忠为臣，尽孝为子。二端于我，归于一所。」
宗人府经历宋徵，尝上疏请削罪宗属籍，数言李景隆失律，怀二心。被执，责问不屈，遂磔之，诛其族。
徽州知府黄希范，闻金川门失守，素服不治事，坐与长史程通善，尝共上防御策，论死，籍其家。
辽府长史程通，上防御燕兵数千言。卫士纪纲者，方幸辽王，通辄辱之，文皇即位，纲乘间言通有封事指斥，遂械通论死，家人戍辽。簿录其家，得遗书数百卷而已。
宾州知州蔡运，有善政，逊国后，论死，百姓怜而思之。
北平按察佥事汤宗，上言按察使陈瑛密受王府金钱，有异谋，逮瑛谪广西。逊国后，瑛召还，穷治建文诸臣，宗论死。
卢振，当燕兵起时，与徐辉祖攻守力为多，后逮至京，不屈，榜振名，数其罪，杀之，诛其族。
监察御史巨敬，被执，不屈，死之，诛其族。
户科给事中韩永，逊国后，杜门不出，召入见，欲复其官。曰：「吾王蠋耳，何以官为？」不屈死。
国子监博士黄彦清，在驸马都尉梅殷军中，私谥建文帝，论死，并逮从子贵池典史金兰等系狱。
佥都御史程本立，出为江西副使，未及行，值北师渡江，本立悲愤自缢死。诏夺其恩典，籍其家，只敝衣数袭而已。
给事中龚泰，北兵渡江，奉命巡城，泰与妻傅氏诀曰：「国事至此，我自分必死。尔第携幼稚归，否则俱溺井，无辱。」俄宫中火起，泰驰赴，为兵校所执，见文皇金川门，以非奸籍得释，自投城下死。
四川都司断事方法，为方孝孺所取士，文皇即位，诸司皆表贺，法不肯署名，寻被逮，舟过安庆，投江死。
指挥张安，被执，道亡，隐于乐清，以樵为业，人莫知其姓氏。自山采樵归，闻京师陷，卓侍郎被杀，呼天号哭曰：「国既就篡，我不愿为其民。」遂弃柴投水死。
工部侍郎张安国，当燕兵逼京师，与妻贾氏曰：「大事去矣，无能为也！余职非司马，既不能率师应敌，又不能屈膝事人，奈何？」贾氏曰：「盍隐诸？」安国曰：「然。」乃与其妻乘舟入太湖，忽闻人说京师陷，皇帝自焚，安国大恸，与妻曰：「食人之禄而存身于新主之世，耻莫大焉！」乃凿其舟以沉。
知府叶惠仲，以修《高帝实录》，指斥燕师为逆党，元年二月二十二日凌遲。籍其家。
刑部主事徐子权，闻练子宁死，恸哭赋诗，有「翘首谢京国，飞魂返故乡」之句，自经死。
神策卫经历周璇，建文时言事，擢佥都御史。逊国后，逮至京，不屈死。妻王氏、子蛮儿系狱。
御史谢升，建文时给兵饷，有功，后不屈死。父旺，子咬住戍金齿，妻韩氏，四女，发教坊司。
松江同知周继瑜，募战勇入援。文皇即位，械至京，不屈，磔于市。
徽州府知府陈彦回，奉命募义勇至京师赴援，被擒不屈，是年十月十一日典刑。妻屠氏为奴。
给事中张彦方，改乐平知县，勤王诏下，彦方纠义起兵，一邑响应。或阻之，彦方大哭曰：「君父在水火，吾可自缓乎！」遂率所部抵江口，遇燕游兵执至乐平，枭其首，暴尸谯楼。时暑月经旬，颜面如生，无一蝇集。父老窃葬县治之清白堂后。东平吏目郑华亦不食死。
鄭恕，年五十六，台州府仙居縣二十六都人。由訓導舉蕭縣知縣。是年八月十七日典刑凌遲。